Kas pole liigutav, et paradiislikul Lõuna-Prantsusmaal elav briti kirjanik armub Jaan Kaplinski luulesse ja Arvo Pärdi muusikasse ning tuleb neist inspireerituna Eestisse? Tallinn ja Saaremaa jätsid Adam Thorpe'ile nii võimsa mulje, et ta otsustas oma uue romaani tegevuse osalt siia kanda. (Õhtulehe artiklit kirjanikust ning tema hiljutisest teisest Eesti-visiidist saab lugeda siit.) "Kahe hingetõmbe vahel" räägib komeedina muusikataevasse tõusnud, kuid seal siis leigelt hingitsema jäänud briti heliloojast, kelle väike armuseiklus Eestis vallandab saatusliku sündmusteahela.